12 di ghjennaghju

U 12 di ghjennaghju hè u 12u ghjornu di l'annu in u calendariu gregurianu. Restanu 353 ghjorni à a fine di l'annu (354 sì hè bisestile).

 Avenimenti 

 In Corsica 

 Nascite 

 Morti 

 Celebrazioni 

 Santi 
Santa Tassiana. A Beata Margherita.

Si sà pocu è nunda di issa Santa Tassiana chì ghjera venerata da i Latini, i Grechi, è i Slavi.

Secondu una legenda scritta in grecu, tradutta in latinu, è po attribuita à Santa Martina, serebbi stata marturiata in Roma in i primi seculi di u Cristianisimu.

Certi pretendenu chì Santa Tassiana, festighjata u 12 ghjennaghju, Santa Prisca, festighjata u 18, è Santa Martina, u 30, serebbinu a listessa persona.

Etimolugia: forse da u lat. "Tatius", nome di persona.

Nomi: Tagra, Talna, Tana, Tanaïs, Tanaquil, Tania, Tanja, Tany, Tanya, Tassiana, Tassianu, Tatia, Tatiana, Tatiane, Tatien, Tatienne, Tatjana, Tiana.

Margherita Bourgeoys, nata in Troyes, dipartimentu di l'Aube, morta à u Canadà in u 1700, era a figliola di un cummerciante sciampagninu, babbu di dodeci figlioli. A' 33 anni, francò u mare Atlanticu cù unipochi di migranti chì andavanu à pupulà u campu militare di Ville-Marie, a futura cità di Monreale. Quallà, fece a stitutrice. Fù a prima stitutrice laica di u Canadà francese.

In u 1676, fece a Cungregazione di a Madonna, una cungregazione chì ùn serà ricunnusciuta da u vescu chè una vintina d'anni dopu. E sore avianu assai libertà è ùn facianu micca u votu perpetuu cum'è l'altre sore. Surtianu, facianu scola à e zitelle, denduli più educazione chè struzzione, fendune future moglie è mamme cumu si deve.

Una di isse sore fù un castigu per Margherita. Avia cunversazioni cù certe anime di u Purgatoriu chì li cuntavanu chì a superiora era in peccatu murtale. Isse discursate cù l'anime dannate duronu quattru anni sinu à ch'ella fù rimandata in Francia. Allora Margherita ritruvò a pace è guvernò u so istitutu torna tredeci anni. In u 1693, dete a so demissione è passò l'ultimi sette anni di a so vita à pregà.

Etimolugia: da u persianu "margiritis" (perla). U fiore hè statu chjamatu cusì per via chì, avanti di apresi, si assumiglia à una perla.

 Ligami esterni 
 Storia di a Corsica 
 Almanaccu Adecec 2007 

 12